Marisa Berenson

Marisa Berenson (født 15. februar 1947 i New York) er en amerikansk modell og skuespiller.

Egentlig heter hun Vittoria Marisa Schiaparelli Berenson, datterdatter av Elsa Schiaparelli (1890–1973), en ledende italiensk moteskaper i mellomkrigstiden, og grandniese av astronomen Giovanni Schiaparelli. Faren var den amerikanske diplomaten Robert Berenson som tidligere hadde vært direktør hos Onassis. Moren var Maria-Luisa Yvonne «Gogo» Radha de Wendt  Schiaparelli. Hun vokste opp flere steder i Europa mens familien flyttet rundt og ble dels utdannet på kostskoler. Berenson behersker fem språk.Jan Ovind, Fikk rolle på nakenbilder i VG den 23. juli 1985. Hun flyttet til USA i 1965. Hennes bryllup i 1976 var en kjendisbegivenhet i Beverly Hills, med brudekjole designet av Valentino og med Andy Warhol som fotograf. I Berensons omgangskrets var blant annet medlemmer av The Beatles, Gene Kelly og Andy Warhol. Blant foreldrenes venner var Dirk Bogarde, Greta Garbo, Audrey Hepburn og redaktør for Vogue Diana Vreeland. Søsteren Berry Berenson var fotograf, modell og skuespiller, og arbeidet blant annet for Vogue. Hun omkom i 11. september 2001 i et av flyene som styrtet inn i World Trade Centre. Marisa Berenson var samtidig på vei til New York om bord på et annet fly som ble omdirigert. Berry Berenson var gift med skuespilleren Anthony Perkins.

Hun begynte som fotomodell i tenårene. Etter å ha prydet forsiden av Vogue i 1965,Hamish Bowles, Marisa Berenson: A life in pictures i Vogue den 12. oktober 2011. ble det nakenbilder i 1970, som gjorde at hun fikk rollen som  moren i Døden i Venedig i 1971, ble Golden Globe-nominert for tolkingen av Fräulein Landauer i Cabaret i 1972 og i Barry Lyndon av Kubrick. Hun var et  naturlig valg da hun antok vertskapet i Muppet Show i 1978. På 1960-1970-tallet var hun en av de mest kjente fotomodellene og arbeidet for blant andre Yves Saint Laurent. I 2016 medvirket hun for første i Shakespeare som Lady Capulet i Romeo og Julie regissert av Kenneth Branagh. Berenson har stått modell blant annet for Robert Mapplethorpe. Hun opptrådte som motemodell på catwalk i 2011 (64 år gammel).

Kubrick hadde sett henne i Cabaret og kontaktet henne gjennom deres felles venn Stanley Donen. Berenson uttalte at Kubrick var en perfeksjonist men godmodig og ikke vanskelig å samarbeide med slik det er skapt inntrykk av. Ved innspillingen av Barry Lyndon var hun 3 måneder i Irland uten å være med i en eneste scene. Berenson var en erfaren fotomodell og vant med krevende fotografering, men bruken av bare levende lys i innendørsscenene i Barry Lyndon var noe nytt. Lady Lyndon er den rollen Berenson særlig forbindes med.

På 1980-tallet gjorde hun seg gjeldende på norske TV-skjermer i serien Bel Ami som Clotilde de Marelle. Hennes søster Beritha (født 1948) var en anerkjent fotograf som døde 11. september 2001. Ifølge henne var hun 70-tallets IT-girl.Lisbeth Gulbrandsen, Luksusbohemen i Henne den 20. juli 2009. Marisa har et hus i Marrakech der hun traff Kenneth Branagh som ifølge henne selv i et intervju fra 2016, ga henne en rolle i Romeo og Julie på teateret i West End.Kate Kellaway, Marisa Berenson: ‘Being directed by Branagh is an amazing adventure’ i The Guardian den 24. juli 2016. I 2023 fikk hun en rolle i den franske dramafilmen Dogman.

 Referanser 

 Eksterne lenker 


Kategori:Skuespillere fra USA
Kategori:Modeller fra USA